በመጨረሻም በቁጣ የነደዱት አመፀኞች በቀጥታ ወደከተማዋ ፍርድ ቤት አመሩ፡፡ እና በፍርድ ቤቱ ጉዳዩ እየታየ ያለውን — ያን ዊል ብራውን የተሰኘ ሰው — አሣልፋችሁ ስጡን ብለው ፍርድ ቤቱን ወረሩት፡፡ የሕግ አስከባሪዎች ለጥቂት ጊዜ ያን ሊከላከሉ ሞከሩ፡፡ እንዲያውም አመፀኞቹ ያ እጅጉን ስሜታቸውን በንዴት ስለፈነቀለው — ማቆያ ቤቱን ሰባብረው ተከሣሹን ዊል ብራውንን በእጃቸው ካገቡ በኋላ — ፍርድ ቤቱን እንዳለ እሣት ለቀቁበት፡፡ ያን ጥቁር ጎልማሳ — ዊል ብራውንን ግን — በከተማው አደባባይ ወስደው አካሉን ካኮላሹት በኋላ — በያዙት ነገር ሁላ እንደ እባብ ቀጥቅጠው — አስከሬኑ እስኪበጣጠስ ጎዳና ለጎዳና በተሽከርካሪ እንስሳ ጀርባ አስረው መሬት ለመሬት ሲጎትቱት ዋሉ — መቀጣጫ እና እልህ መወጫ መሆኑ ነው፡፡
